CELEX: 62020TN0258
Language: hr
Date: 2020-05-04 00:00:00
Title: Predmet T-258/20: Tužba podnesena 4. svibnja 2020. – Klymenko protiv Vijeća

6.7.2020   
            
            
               HR
            
            
               Službeni list Europske unije
            
            
               C 222/28
            
         
      Tužba podnesena 4. svibnja 2020. – Klymenko protiv Vijeća
      (Predmet T-258/20)
      (2020/C 222/31)
      Jezik postupka: francuski
      
         Stranke
      
      
         Tužitelj: Oleksandr Viktorovyč Klymenko (Moskva, Rusija) (zastupnik: M. Phelippeau, odvjetnica)
      
         Tuženik: Vijeće Europske unije
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  tužbu Oleksandra Viktorovyča Klymenka proglasi dopuštenom;
               
            u dijelu u kojem se odnosi na tužitelja,
      
                  —
               
               
                  poništi Odluku Vijeća (ZVSP) 2020/373 od 5. ožujka 2020. o izmjeni Odluke 2014/119/ZVSP o mjerama ograničavanja usmjerenima protiv određenih osoba, subjekata i tijela s obzirom na stanje u Ukrajini;
               
            
                  —
               
               
                  poništi Provedbenu uredbu Vijeća (EU) 2020/370 od 5. ožujka 2020. o provedbi Uredbe (EU) br. 208/2014 o mjerama ograničavanja usmjerenima protiv određenih osoba, subjekata i tijela s obzirom na stanje u Ukrajini;
               
            
                  —
               
               
                  naloži Vijeću Europske unije snošenje troškova na temelju članaka 87. i 91. Poslovnika Općeg suda.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe pet tužbenih razloga.
      
                  1.
               
               
                  Prvi tužbeni razlog, koji se temelji na nedostatku u obrazloženju pobijanih akata. Tužitelj tvrdi da Vijeće nije poštovalo obvezu obrazlaganja pobijanih akata u pogledu osnovanosti mjere kao i u pogledu poštovanja prava obrane i prava na djelotvornu sudsku zaštita te provjera provedenih u tom smislu.
               
            
                  2.
               
               
                  Drugi tužbeni razlog, koji se temelji na postojanju pogreške u ocjeni u ovom slučaju i zlouporabi ovlasti. Tužitelj tvrdi da je, vodeći računa o elementima koji su mu dostavljeni, Vijeće moglo samo utvrditi nepostojanje dovoljne činjenične osnove za kazneni postupak. Tužitelj je također istaknuo brojne povrede temeljnih prava iz kojih Vijeće nije izvuklo nikakav zaključak.
               
            
                  3.
               
               
                  Treći tužbeni razlog, koji se temelji na povredi temeljnih prava jer pri donošenju tih akata nisu poštovana prava obrane ni pravo na djelotvornu sudsku zaštitu, kao ni pravo jednakosti oružja.
               
            
                  4.
               
               
                  Četvrti tužbeni razlog, koji se temelji na nedostatku u zakonskoj osnovi jer članak 29. Ugovora o Europskoj uniji ne može biti dopuštena pravna osnova za mjeru ograničavanja donesenu protiv tužitelja.
               
            
                  5.
               
               
                  Peti tužbeni razlog, koji se temelji na povredi temeljnog prava na poštovanje vlasništva.